Laura Dahlmeier

**Laura Dahlmeier**, rođena 22. augusta 1993. u Garmisch-Partenkirchenu bila je  njemačka biatlonka, dvostruka olimpijska pobjednica u biatlonu, sedmostruka svjetska prvakinja u biatlonu i pobjednica u ukupnom plasmanu Svjetskog kupa. Nakon završetka sportske karijere bavila se alpinizmom. Nastradala je u Laila Peaku u Pakistanu 2025.

## Karijera 
### Olimpijske igre 
Dahlmeier je nastupila dva puta na Zimskim olimpijskim igrama: na ZOI 2014.  i ZOI 2018.  Osvojila je dvije zlatne i jednu bronzanu medalju. Prvu, zlatnu medalju osvojila je na ZOI 2018. u utrci na 7,5&nbsp;km, kada je bez promašaja bila brža 24.2&nbsp;s od drugoplasirane norveške biatlonke Marte Olsbu Røiseland; drugu dva dana kasnije u potjeri, kada je s jednim promašajem bila brža 29.4&nbsp;s od drugoplasirane slovačke biatlonke Anastasije Kuzmine. Bronzanu medalju je osvojila u utrci na 15&nbsp;km, kada je s jednim promašajem zaostala 41.2&nbsp;s iza pobjednice švedske biatlonke Hanne Öberg. U štafetnim takmičenjima najbolji joj je rezultat osmo mjesto na ZOI 2018. u štafeti s Franziskom Preuß, Denise Herrmann i Franziskom Hildebrand, kada su sa zaostatkom od 53.9&nbsp;s bili sporiji od pobjedničke bjeloruske štafetu u sastavu: Nadzeja Skardzina, Irina Krjuko, Dinara Alimbekava i Darja Domračeva.

### Svjetska prvenstva 
Laura Dahlmeier je nastupila na pet Svjetskih prvenstava od SP 2013. do SP 2019. Osvojila je sedam zlatnih, tri srebrne i pet bronzanih medalja. Prvu srebrnu medalju osvojila je na SP 2015. u potjeri s dva promašaja i 15.3&nbsp;s zaostatka iza pobjednice Marie Dorin Habert. Na istom prvenstvu osvojila je prvu zlatnu medalju u štafeti s Franziskom Hildebrand, Franziskom Preuß i Vanessom Hinz, kada su 1:00.3&nbsp;min bili brži od francuske štafete u sastavu: Anaïs Bescond, Enora Latuillière, Justine Braisaz i Marie Dorin Habert. Na SP 2016. osvojila je pet medalja: bronzanu u utrci na 7,5&nbsp;km s jednim promašajem i 19.8&nbsp;s zaostatka iza pobjednice Tiril Eckhoff; dan kasnije zlatnu u potjeri bez promašaja i prednošću od 48.3&nbsp;s ispred drugoplasirane Dorotheje Wierer. U utrci na 15&nbsp;km osvojila je ponovo bronzanu s dva promašaja i 1:17.8&nbsp;min zaostatka iza pobjednice Marie Dorin Habert, a dva dana kasnije treću bronzanu u štafeti s Franziskom Hildebrand, Franziskom Preuß i Maren Hammerschmidt, kada su 28.6&nbsp;s bili sporiji od norveške štafete u sastavu: Synnøve Solemdal, Fanny Horn Birkeland, Tiril Eckhoff i Marte Olsbu. Na SP 2017. osvojila je šest medalja: pet zlatnih i jednu srebrnu, čime je postala najuspješnija biatlonka po broju osvojenih medalja na jednom Svjetskom prvenstvu *(stanje: 2026.)* U mješovitoj štafeti s Vanessom Hinz, Arndom Peifferom i Simonom Schemppom osvojila je prvu zlatnu s 2.2&nbsp;s prednosti ispred drugolasirane francuske štafete u sastavu: Anaïs Chevalier, Marie Dorin Habert, Quentin Fillon Maillet i Martin Fourcade; a dan kasnije u utrci na 7,5&nbsp;km osvojila je srebrnu medalju bez promašaja i 4.0&nbsp;s zaostatka iza pobjednice Gabriele Soukalove. U potjeri je ponovo pobijedila s jednim promašajem i 11.6&nbsp;s prednosti ispred drugoplasirane Darje Domračeve. Tri dana kasnije osvojila je zlatnu medalju utrci na 15&nbsp;km s jednim promašajem i 25.7&nbsp;s prednosti ispred drugoplasirane Gabriele Soukalove. U štafeti s Franziskom Hildebrand, Franziskom Preuß i Maren Hammerschmidt je pobijedila s 06.4&nbsp;s predosti ispred drugolasirane ukrajinske štafete u sastavu: Irina Varvinec, Julija Džima, Anastasija Merkušina i Olena Pidhrušna. U zadnjoj utrci masovnog starta osvojila je petu zlatnu medalju na SP 2017. te ukupno sedmu, bez promašaja i 4.6&nbsp;s prednosti ispred drugoplasirane Susan Dunklee. Zadnje dvije bronzane medalje osvojila je na SP 2019; prvo u utrci na 7,5&nbsp;km bez promašaja i 12.6&nbsp;s zaostatka iza pobjednice Anastasije Kuzmine; a drugu dva dana kasnije u  potjeri s jednim promašajem i 31.6&nbsp;s zaostatka iza pobjednice Denise Herrmann-Wick.
 
### Svjetski kup 
Prvi nastup Dahlmeier u Svjetskom kupu bio je u sezoni 2012/13. Na prvom nastupu u norveškom Holmenkollenu 1. marta 2013. u utrci na 7,5&nbsp;km osvojila je sedmo mjesto, kada je bez promašaja i zaostatkom od 53.6&nbsp;s bila sporija od pobjednice Tore Berger. U pojedinačnim utrkama je pobijedila 20 puta, a u štafetnim utrkama deset puta. 

## Nagrade 
## Privatni život 
## Napomene 
## Reference 
## Vanjski linkovi 
* 
* 

Kategorija:Rođeni 1993.
Kategorija:Umrli 2025.
Kategorija:Biografije, Garmisch-Partenkirchen
Kategorija:Njemački biatlonci
Kategorija:Biatlonci na Zimskim olimpijskim igrama 2014.
Kategorija:Biatlonci na Zimskim olimpijskim igrama 2018.
Kategorija:Osvajači medalja na Zimskim olimpijskim igrama 2018.
Kategorija:Osvajači zlatne medalje na Olimpijskim igrama (Njemačka)
Kategorija:Osvajači bronzane medalje na Olimpijskim igrama (Njemačka)
Kategorija:Njemački olimpijci u biatlonu
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu